S-2537/2023

Mál þetta, sem dómtekið var 6. október 2023, var höfðað með tveimur ákærum. Sú fyrri er útgefin af lögreglustjóranum á höfuðborgarsvæðinu 4. apríl 2023, á hendur Á-kk-þgf H-kk-þgf S-kk-þgf[...]fyrir umferðarlagabrot með því að hafa, [...]2022, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist vínandamagn 1,11 ‰, kókaín 32 ng/ml, tetrahýdrókannabínól 5,9 ng/ml og oxazepam 240 ng/ml) [...] í Reykjavík, þar sem lögregla hafði afskipti af ákærða á bifreiðastæði. Í þinghaldi málsins 14. september síðastliðinn leiðrétti ákæruvaldið bílnúmer bifreiðarinnar sem í hlut á en rétt númer mun hafa verið [...]. Leiðrétting þessi sætti ekki athugasemdum af hálfu ákærða.

Telst háttsemi þessi varða við 1., sbr. 2. mgr. 48. gr., 1. sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 99. gr. og 101. gr. umferðarlaga.

Seinni ákæran á hendur ákærða er gefin út af lögreglustjóranum á höfuðborgarsvæðinu 12. júní 2023, fyrir umferðarlagabrot með því að hafa, [...]2023, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 7,0 ng/ml) [...]í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 99. gr. og 101. gr. umferðarlaga.

Ákærði neitaði upphaflega sök við þingfestingu málsins 14. júní 2023 en við fyrirtöku málsins 6. október 2023 játaði hann sök að fram kominni framangreindri leiðréttingu ákæruvaldsins á bílnúmeri þess ökutækis sem fjallað er um í fyrri ákæru málsins.

Að framkominni játningu ákærða var farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu þegar ákæruvaldinu og verjanda ákærða höfðu verið gefinn kostur á að tjá sig um lagaatriði og ákvörðun viðurlaga. Ákærði hefur enda játað skýlaust fyrir dómi þá háttsemi sem honum er gefin að sök samkvæmt báðum ákærum. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í fyrrnefndum ákærum. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur [...]. Samkvæmt framlögðu sakavottorði, dagsettu 12. júní 2023, á ákærði allnokkurn sakaferil að baki og hefur hann margítrekað verið fundinn sekur um sams konar brot gegn umferðarlögum og hann er sakfelldur fyrir í þessu máli.

Hann var nú síðast dæmdur í 21 mánaða fangelsi með dómi [...] 2019 meðal annars fyrir akstur undir áhrifum ávana- og fíkniefna og akstur sviptur ökurétti.

Á kærða var veitt reynslulausn[...]2021, skilorðsbundið í 3 ár, af eftirstöðvum 1000 daga fangelsisrefsingar. Með brotum þeim sem ákærði er nú sakfelldur fyrir hefur hann rofið skilorð reynslulausnarinnar sem honum var veitt og verður hún því dæmd upp og refsing ákveðin í einu lagi, sbr. 1. mgr. 82. gr. laga nr. 15/2016 um fullnustu refsinga og 60. gr. almennra hegningarlaga nr. 19/1940.

Við ákvörðun refsingar og með hliðsjón af framlögðu sakavottorði ákærða er við það miðað að ákærði hafi nú í þrettánda sinn, eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga, gerst sekur um akstur undir áhrifum ávana- og fíkniefna og/eða áfengis og í ellefta sinn gerst sekur um akstur sviptur ökurétti.

Ákærði hefur gengist greiðlega við brotum sínum og verður það virt honum til refsilækkunarsbr. 8. tölulið 1. mgr. 70. gr. almennra hegningarlaga.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga með sérstöku tilliti til þess að ákærði játaði sakargiftir skýlaust er ákæruvaldið hafði leiðrétt fyrri ákæruna þykir refsing ákærða hæfilega ákveðin fangelsi í 4 ár og 8 mánuði.

Með vísan til lagaákvæða í ákæru er ævilöng svipting ökuréttar ákærða áréttuð.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 260.000 krónur að meðtöldum virðisaukaskatti, og 348.658 krónur í annan sakarkostnað.

Af hálfu ákæruvaldsins flutti málið K-x-x K-x-x saksóknarfulltrúi fyrir A-kvk-þf Ý-kvk-þf S-kvk-þf saksóknarfulltrúa.

B-kk-nf L. B-kk-nf héraðsdómari kveður upp dóm þennan.

DÓMSORÐ:

Ákærði, Á-kk-nf H-kk-nf S-kk-nf, sæti fangelsi í 4 ár og 8 mánuði.

Á réttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 250.000 krónur að meðtöldum virðisaukaskatti, og 348.658 krónur í annan sakarkostnað.

B-kk-nf L. B-kk-nf